Návrh 

ZÁKON

z .......... 2006,

ktorým sa mení zákon č. 99/1963 Zb. Občiansky súdny poriadok v znení neskorších predpisov a o zmene a doplnení niektorých ďalších zákonov

Národná rada Slovenskej republiky sa uzniesla na tomto zákone:

Čl. I

Zákon č. 99/1963 Zb. Občiansky súdny poriadok v znení zák. č. 36/1967 Zb. zák. č.  158/1969 Zb., zák. č.  49/1973 Zb., zák. č. 20/1975 Zb., zák. č.  133/1982 Zb., zák. č. 180/1990 Zb., zák. č.  328/1991 Zb., zák. č.  519/1991 Zb., zák. č.  263/1992 Zb., zák. č. 5/1993 Z.z., zák. č.  46/1994 Z.z., zák. č.  190/1995 Z.z., zák. č. 232/1995 Z.z., zák. č. 233/1995 Z.z., zák. č.  22/1996 Z.z., zák. č. 58/1996 Z.z., zák. č. 281/1996 Z.z., zák. č. 211/1997 Z.z., zák. č. 359/1997 Z.z., zák. č. 124/1998 Z.z., zák. č. 144/1998 Z.z., zák. č.  187/1998 Z.z., zák. č. 169/1998 Z.z., zák. č.  225/1998 Z.z., zák. č.  233/1998 Z.z., zák. č.   318/1998 Z.z., zák. č. 235/1998 Z.z., zák. č.  331/1998 Z.z., zák. č.  46/1999 Z.z., zák. č.  66/1999 Z.z., zák. č.  166/1999 Z.z., zák. č. 185/1999 Z.z., zák. č.   223/1999 Z.z., zák. č.  303/2001 Z.z., zák. č. 501/2001 Z.z., zák. č. 215/2002 Z.z., zák. č. 232/2002 Z.z., zák. č. 424/2002 Z.z., zák. č. 451/2002 Z.z., zák. č.   620/2002 Z.z., zák. č. 424/2002 Z.z., zák. č. 480/2002 Z.z., zák. 75/2003 Z.z., zák. č. 353/2003 Z.z., zák. č. 424/2002 Z.z., zák. č. 530/2003 Z.z., zák. č.   589/2003 Z.z., zák. č. 204/2004 Z.z., zák. č. 382/2004 Z.z., zák. č. 420/2004 Z.z. zák. č.  428/2004 Z.z., zák. č.  371/2004 Z.z., zák. č. 613/2004 Z.z., zák. č.   757/2004 Z.z., zák. č. 36/2005 Z.z., zák. č.  290/2005 Z.z., zák. č.  341/2005 Z.z., zák. č.  371/2004 Z.z.,  zák. č. 341/2005 Z.z. sa mení a dopĺňa takto:

1.	§ 15a sa dopĺňa odsekom 6, ktorý znie:
„(6) O skutočnosti, že sa vec nadriadenému súdu nepredkladá, súd upovedomí účastníka konania, ktorý námietku uplatnil.“.

2.	V § 16 odsek 1 znie:
„(1) Súd predloží vec s vyjadrením sudcu na rozhodnutie o námietke zaujatosti do 15 dní od jej podania nadriadenému súdu. Ak sa spis zároveň predkladá odvolaciemu súdu na rozhodnutie o odvolaní, vec sa predloží až po vykonaní úkonov spojených s predložením veci odvolaciemu súdu (§ 209, 210). O tom, či je sudca vylúčený, rozhodne do desiatich dní od predloženia veci a ak sa rozhoduje zároveň aj o odvolaní, tak spolu s rozhodnutím o odvolaní nadriadený súd v senáte. O vylúčení sudcov Najvyššieho súdu Slovenskej republiky rozhodne do desiatich dní iný senát tohto súdu.“.

3.	Doterajší text § 45 sa označuje ako odsek 1 a dopĺňa sa odsekom 2, ktorý znie:
„(2) Ak nie je dokázaný opak, považujú sa údaje uvedené na doručenke za pravdivé.“.

4.	Za § 45 sa vkladá § 45a, ktorý znie:

                                                          „§ 45a

Súd  už pri prvom  doručovaní písomnosti  poučí  účastníka  o možnosti žiadať doručovať písomnosti i na adresu iného miesta v Slovenskej republike, pokiaľ na takéto miesto môže byť písomnosť doručená zákonom predpísaným spôsobom, prípadne zvoliť si zástupcu pre doručovanie, pretože ak pri doručovaní písomnosti určenej do vlastných rúk a na adrese vedenej podľa osobitného predpisu8a) alebo v mieste, ktoré na doručovanie označil samotný adresát, doručovateľ nezastihne účastníka a tento si nevyzdvihne zásielku ani v lehote desiatich dní od jej uloženia doručovateľom, pri doručovaní nasledujúcich písomností sa neprihliada na to, či sa účastník v mieste doručovania zdržiaval. Ak súd toto poučenie doručuje ako písomnosť, doručuje ho do vlastných rúk, náhradné doručenie je vylúčené.“

Poznámka pod čiarou k odkazu 8a znie:
„8a) Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.“.

5.	V § 47 ods. 2 sa v tretej vete slovo „troch“ nahrádza slovom „desiatich“.

6.	V § 47 odseku 2 sa na konci pripája táto veta:
„Ak však bol účastník pred doručením poučený podľa § 45a, zásielka sa považuje za doručenú, aj keď sa adresát v mieste doručovania nezdržiaval; to neplatí, ak adresát v čase doručovania nemohol pred súdom samostatne konať“.

7.	V § 53 ods. 1 sa slová „súd uloží“ nahrádzajú slovami „súd môže uložiť“. 

8.	§ 53 sa dopĺňa  odsekom 4, ktorý znie:
„(4) Uloženú poriadkovú pokutu môže predseda senátu dodatočne a to i po skončení konania odpustiť, ak to odôvodňuje neskoršie správanie sa toho, komu bola uložená“. 

9.	§ 105 znie:	
„§ 105

(1) Súd skúma miestnu príslušnosť prv, než začne konať o veci samej. Neskôr ju skúma len na námietku účastníka, ak sa uplatní pri prvom úkone, ktorý účastníkovi patrí. 
(2) Ak súd vysloví, že nie je príslušný, postúpi vec po právoplatnosti tohto uznesenia príslušnému súdu alebo ju za podmienok v § 11 ods. 3 predloží Najvyššiemu súdu Slovenskej republiky.
(3)  Ak súd, ktorému bola vec postúpená s postúpením nesúhlasí, predloží ju na rozhodnutie, pokiaľ otázku príslušnosti nerozhodol už odvolací súd, svojmu nadriadenému súdu; rozhodnutím tohto súdu je viazaný aj súd, ktorý bol určený ako miestne príslušný.“.

10.	 § 209 znie:
„§ 209

(1) Súd prvého stupňa vyzve toho, kto podal odvolanie neobsahujúce náležitosti podľa § 205 ods. 1 a 2, aby chýbajúce náležitosti doplnil a poučí ho o následkoch neodstránenia vád odvolania podľa § 218 odsek 1 písm. d) s výnimkou vecí podľa § 120 ods. 2.	Ak sa aj napriek výzve súdu odvolanie nedoplní alebo ak ide o oneskorené odvolanie alebo podané tým, kto naň nie je oprávnený, predloží súd prvého stupňa odvolanie na rozhodnutie odvolaciemu súdu. 
 (2) Ak odvolanie smeruje proti uzneseniu, ktorým súd nerozhodol vo veci samej, vec predloží odvolaciemu súdu pred rozhodnutím vo veci samej, len ak by bez rozhodnutia o odvolaní prvostupňový súd nemohol pokračovať v konaní.“.

11.	 § 210 znie:
„§ 210

(1) Ak nejde o prípad uvedený v § 209 ods. 1, doručí súd prvého stupňa odvolanie ostatným účastníkom a v prípade, že odvolanie smeruje proti rozhodnutiu vo veci samej, vyzve účastníkov na vyjadrenie k odvolaniu.  Za podmienok uvedených v § 164 vydá opravné uznesenie.
 (2) Len čo všetkým účastníkom uplynie lehota na podanie odvolania a vyjadrenia k odvolaniu, predloží súd vec bez zbytočného odkladu odvolaciemu súdu.“.

12.	 V § 211 sa vypúšťajú odseky 1 a 2. Súčasne sa zrušuje označenie odseku 3.

13.	 § 214 sa dopĺňa odsekom 3, ktorý znie:
„(3) Pojednávanie nie je treba nariaďovať tiež vtedy, ak bolo odvolanie podané iba z dôvodu nesprávneho právneho posúdenia veci a účastníci konania boli vyzvaní, aby sa vyjadrili a doplnili rozhodné skutočnosti k možnosti odlišného právneho posúdenia veci oproti napadnutému rozhodnutiu a ak sa práva  zúčastniť sa pojednávania vzdali, prípadne s rozhodnutím veci bez nariadenia pojednávania súhlasia; to neplatí, ak odvolací súd opakuje alebo doplňuje dokazovanie.“.

14.	 V § 246c sa v tretej vete vypúšťajú slová „ak nie je ustanovené inak v § 250s ods. 2.“

15.	 § 250f sa dopĺňa odsekom 3, ktorý znie:
„(3) Súd môže rozhodnúť bez pojednávania rozsudkom aj vtedy, ak zruší napadnuté rozhodnutie správneho orgánu z dôvodov uvedených v § 250j ods. 3.“.

16.	 V § 250j ods. 2 sa vypúšťa písmeno d). Doterajšie písmeno e) sa označuje ako písmeno d).

17.	V § 250ja sa za odsek 2 vkladá nový odsek 3, ktorý znie:
„(3) Odvolací súd rozhodne o odvolaní spravidla bez pojednávania; pojednávanie môže nariadiť, ak to považuje za potrebné a vo veciach podľa § 250i odseku 2. “. 
Doterajšie odseky 3 až 6 sa označujú ako odseky 4 až 7.

18.	§ 250p sa vypúšťa. 

19.	V § 250q ods. 1 sa v prvej vete slová „§ 250f, 250o alebo 250p“ nahrádzajú slovami „§ 250d ods. 3, 250f alebo 250o“.

20.	V § 250s ods. 1 sa v druhej vete vypúšťajú slová „okrem prípadov podľa odseku 2“. 

21.	 V § 250s sa vypúšťa odsek 2. Súčasne sa zrušuje označenie odseku 1.

22.	 Za § 372n sa vkladá § 372o, ktorý vrátane nadpisu znie:

„Prechodné ustanovenie účinné od 1. marca 2007
§ 372o

	(1) Ustanovenia tohto zákona sa použijú aj na konania začaté pred účinnosťou tohto zákona, ak nie je ďalej ustanovené inak. Právne účinky úkonov, ktoré nastali pred nadobudnutím účinnosti tohto zákona, zostávajú zachované.
	(2) V sporoch o miestnu príslušnosť podľa § 105 sa postupuje podľa ustanovení tohto zákona v prípadoch, ak súd, na ktorý sa účastník obrátil, nepostúpil vec príslušnému súdu do nadobudnutia účinnosti tohto zákona.
	(3) Pri predkladaní veci, ktoré ku dňu účinnosti tohto zákona neboli predložené odvolaciemu súdu na ďalšie konanie, sa postupuje podľa ustanovení tohto zákona. 
	(4) Konania podľa piatej časti začaté pred nadobudnutím účinnosti tohto zákona, sa dokončia podľa doterajších predpisov. Ustanovenie odseku 3 platí obdobne.“.

23.	V § 374 odsek 3 znie: 
„(3) Odvolaniu podanému proti rozhodnutiu, ktoré vydal súdny úradník alebo justičný čakateľ, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa. Ak sudca odvolaniu podanému proti rozhodnutiu súdneho úradníka alebo justičného čakateľa v celom rozsahu nevyhovie, predloží vec na rozhodnutie odvolaciemu súdu. Proti rozhodnutiu súdneho úradníka alebo justičného čakateľa je vždy prípustné odvolanie. Ak  odvolanie smeruje proti rozhodnutiu súdneho úradníka alebo justičného čakateľa, voči ktorému zákon odvolanie nepripúšťa, rozhodnutie sa podaním odvolania zrušuje a opätovne rozhodne sudca.“.

Čl. II

	Zákon č. 71/1992 Zb. o súdnych poplatkoch a poplatku za výpis z registra trestov v znení zákonov č. 89/1993 Z.z., zák. č. 150/1993 Z.z., zák. č. 85/1994 Z.z., zák. č.  232/1995 Z.z., zák. č. 12/1998 Z.z., zák. č. 457/2000 Z.z., zák. č. 162/2001 Z.z., zák. č. 418/2002 Z.z., zák. č. 531/2003 Z.z., zák. č. 215/2004 Z.z., zák. č. 382/2004 Z.z. , zák. č. 420/2004 Z.z., zák. č. 432/2004 Z.z., zák. č. 341/2005 Z.z., zák. č. 621/2005 Z.z. sa mení a dopĺňa takto:

1. V § 4 sa odsek 2 dopĺňa písmenom z), ktoré znie:
„z)  navrhovateľ v konaní podľa § 5 ods. 5 zákona č. 503/2003 Z. z. o navrátení vlastníctva k pozemkom a o zmene a doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov.“.

2.	V § 9 odsek 3 znie:
„ (3) V odvolacom konaní sa poplatok platí na účet súdu, proti rozhodnutiu ktorého odvolanie smeruje.“.

3.	V § 10 ods. 1 sa vypúšťa slovo „odvolania“ a za slovo „dovolania“ sa vkladá slovo „prvostupňový.“

4.	 V § 10 ods. 3 sa slová „Príslušný súd“ nahrádzajú slovami „Súd prvého stupňa“.

5.	V § 10 ods. 4 sa slová „návrh na vykonanie iného úkonu súdom“ nahrádzajú slovami „návrh na vykonanie úkonu súdom uvedeného v II. časti sadzobníka súdnych poplatkov, ktorý tvorí prílohu k tomuto zákonu.“

6.	§ 10 sa dopĺňa odsekmi 6 a 7, ktoré znejú:
„(6) S výnimkou vecí, v ktorých bol podaný návrh na vydanie platobného rozkazu,  môže poplatník počas plynutia lehoty podľa odseku 1 požiadať o jej predĺženie do pojednávania. V takom prípade sa lehota predlžuje do pojednávania vo veci samej. Ak poplatok nebol zaplatený, súd konanie zastaví; ustanovenie odseku 2 písm. a) sa nepoužije.
(7) Ak poplatník požiada o predĺženie lehoty podľa odseku 6 a súd rozhoduje bez nariadenia pojednávania6a), vyzve poplatníka, aby poplatok zaplatil v lehote, ktorú mu určí a uvedie dôvod rozhodovania bez nariadenia pojednávania; ak poplatok nebol zaplatený v určenej lehote, súd konanie zastaví.“

Poznámka pod čiarou k odkazu 6a znie:
„6a) § 115a, § 172 až 175 Občianskeho súdneho poriadku.“.

7.	V § 11 ods. 3 sa na konci prvej vety pripájajú tieto slová: “bez ohľadu na to, či bol vydaný platobný rozkaz.“ 

8.	V § 11 ods. 3 sa vypúšťa tretia veta.

9.	V § 11 ods. 7 sa vypúšťajú slová „za ďalšie konanie súdu v predmetnej veci.“

10.	 V § 12 ods. 1 sa na konci pripája táto veta:
„Vo veciach poplatkov za konanie na odvolacom súde rozhoduje súd, proti rozhodnutiu ktorého odvolanie smeruje, ak o poplatku nerozhodol odvolací súd.“.

11.	 V prílohe v spoločných poznámkach k položkám 1 a 2 prvý bod znie:
„1. Z návrhu na začatie konania o určenie, či tu právny vzťah alebo právo je alebo nie je a z návrhu na vypratanie nehnuteľnosti sa poplatok vyberie podľa písmena b) týchto položiek.“.	
       	
12.	V prílohe v spoločných poznámkach k položkám 1 a 2 sa v treťom bode vkladá nová prvá veta, ktorá znie: “Poplatky podľa rovnakej sadzby sa platia i v odvolacom konaní vo veci samej.“.

13.	  V prílohe v spoločných poznámkach k položkám 1 a 2 sa v piatom bode v druhej vete vypúšťajú slová „a za odpor proti platobnému rozkazu.“ Súčasne sa vypúšťa tretia veta. 

14.	 V prílohe v položke 6 písmeno b) znie:
„b) Za vysporiadanie bezpodielového spoluvlastníctva manželov z predmetu konania, ak sa konanie skončilo rozsudkom 3 % a ak sa konanie skončilo súdnym zmierom 1%, najmenej 2000 Sk, najviac 500 000 Sk.“.

15.	 V prílohe v položke 10 písmeno e) znie:
„e) Z návrhu na začatie konania na základe žaloby alebo za konanie o opravnom prostriedku, ak rozhodnutie vydal ústredný orgán štátnej správy alebo iný orgán s pôsobnosťou pre celé územie Slovenskej republiky
10 000 Sk.“.

16.	  V prílohe v položke 10 sa za písmeno e) dopĺňa písmeno f), ktoré znie:
„f) Ak sa rozhodnutím orgánu uvedeného v písmene e) uložila pokuta
6 % z uloženej pokuty, najmenej 2 000 Sk, najviac 500 000 Sk.“.

17.	 V prílohe v položke 13 sa vypúšťa písmeno a). Doterajšie písmená b) až d) sa označujú ako písmená a) až c).

18.	  V prílohe v položke 16 sa v spoločnej poznámke za slová „k položkám 1“ vkladá číslica „2.“

19.	 Za § 18 sa vkladá § 18a, ktorý vrátane nadpisu znie:

„Prechodné ustanovenia účinné od 1. marca 2007
§ 18a

(1) Z poplatkových úkonov navrhnutých alebo za konania začaté pred účinnosťou tohto zákona, sa vyberajú poplatky podľa doterajších predpisov, i keď sa stanú splatnými po účinnosti tohto zákona, ak nie je ďalej ustanovené inak.
(2) Poplatky za návrhy na zastavenie exekúcie alebo jej odklad sa od účinnosti tohto zákona v konaniach začatých pred nadobudnutím účinnosti tohto zákona nevyberajú. 
(3) Od účinnosti tohto zákona sa odvolacie konanie pre nezaplatenie poplatku za odvolanie nezastaví ani v konaniach začatých pred nadobudnutím účinnosti tohto zákona a neprávoplatné uznesenia o zastavení konania pre nezaplatenie poplatku za odvolanie sa stávajú neúčinnými. 
(4) O námietkach zaujatosti podaných pred nadobudnutím účinnosti tohto zákona sa rozhodne, aj keď poplatok za námietku nebol zaplatený. Povinnosť zaplatiť poplatok týmto nie je dotknutá.“.

Čl.  III 
  
		Účinnosť

Tento zákon nadobúda účinnosť 1. marca 2007.